Smith & Wesson Model 27

KinnigBro orinDoareRevolver daou-oberMunisionoù.357 Magnum / .38 SpecialProduerSmith & WessonBloavezh krouidigezh1935 (dindan an anv Registered Magnum)Mare produiñ1935 - 1994Abaoe 2008Perzhioù teknikelMas (hep kartouchenn)1,20 kgHirder235 mmHirder ar c'hanol101 mmEndalc'hTaboulin 6 tennStummoù allModel 327 (e skandiom)Model 627 (dir disvergl)LezennRummad e Bro-C'hallB
Ar Smith & Wesson Model 27 zo ur revolver un-ober ha daou-ober produet gant an embregerezh stadunanat Smith & Wesson abaoe 1935. Diazezet eo war stern "N" ar merk , ha kambret eo e .357 Magnum. Un daboulin c'hwec'h tenn en deus.

 Istor ha stummoù 
Goude deroù an Enkadenn Veur e kreskas an torfederezh er Stadoù-Unanet, ha kavout a reas da boliserien 'zo e oa re wan ar c'halibr kartouchennoù .38 Special implijet gante evit talañ ouzh torfedourien armet 'zo. E 1934 e voe savet ur munision galloudusoc'h, an .357 Magnum, gant Elmer Keith hag an embregerezh Smith & Wesson, evit respont d'o ezhomm HACKER Rick, This Old Gun: Smith & Wesson Registered Magnum, American Rifleman, 05/04/2021 (lennet d'an 02/02/2025). Smith & Wesson a grogas e 1935 da werzhañ ur revolver nevez kambret evit ar gartouchenn-mañ, dindan an anv "Registered Magnum". Pep prener a c'halle personelaat elfennoù eus e skouerenn evel hirder ar c'hanol, war-bouez ur c'hard meutad etre 3½ hag 8¾ meutad. Berzh a reas an arm e metoù ar polis hag er bed sivil SCEPANIAK Adam, Wheelgun Wednesday: Old Iron – Smith & Wesson Model 27 .357 Magnum, The FireArmBlog, 30/11/2022 (lennet d'an 02/02/2025), ha war-dro 5.500 skouerenn anezhañ a voe produet betek 1939. Gwerzhet e veze e 60$.

E 1939 e soñjas da Smith & Wesson e oa re hir produiñ ar revolver abalamour d'al liesseurted a stummoù degaset gant ar personelaat. Divizout a rejont neuze produiñ pevar stumm hepken dezhe hirderioù kanolioù e-mesk ar re goulennet ar muiañ : 3½, 5, 6½ hag 8¾ meutad. Adanvet e voe "357 Magnum" betek 1957, ha "Model 27" war-lerc'h, pa zivizas Smith & Wesson adenvel e holl armoù gant ar memes nomenkladur GUTHRIE J., The Model 27 Lives Again, Shooting Times, 03/11/2011 (lennet d'an 02/02/2025). Kenderc'hel a reas e broduiñ gant un nebeud kemmoù betek 1994. Adkregiñ a reas e 2008 abalamour e oa deuet ar revolverioù diouzh ar c'hiz en-dro, ha gwerzhet e vez c'hoazh gant an embregerezh dindan an anv "Model 27 Classic". 4' eo hirder nemeti e ganol hiziv-an-deiz Wheelgun Wednesday: S&W's Model 27 Classic, The FireArmBlog, 30/09/2020 (lennet d'an 02/02/2025).

Ar Model 28 zo ur stumm deveret anezhañ, marc'hadmatoc'h ha simploc'h da broduiñ.

 Implij 
Unan eus implijerien vrudetañ ar Model 27 e oa ar jeneral stadunanat George Patton, en doa ur re anezhe, gante plakennoù-lamm e olifant hag ur c'hanol 3,5 meutad, ouzhpenn revolverioù Colt SAA all. Ar Model 27 a c'haller gwelet etre daouarn Luca Brasi (c'hoariet gant Leny Montana) er film The Godfather (1972), pe er film Bad Boys (1995) Smith & Wesson Model 27 / 28, IMFDB (lennet d'an 02/02/2025).

 Daveennoù 

Rummad:Revolverioù
Rummad:Armoù SUA